laion/Wikipedia-Exotic huggingface dataset:
მახათასებრნი

მახათასებრნი (ლათ. Gasterosteidae) — თევზების ოჯახი მახათასნაირთა რიგისა. შეიცავს 5 გვარის 12 სახეობას. გავრცელებულია ევროპის, აზიის, ჩრდილოეთ ამერიკის და ჩრდილოეთ აფრიკის ზღვების მომლაშო და მტკნარ წყლებში.ყოფილ სსრკ-ში გვხვდება ზღვის ანუ გრძელფარფლი მახათა (Spinachia spinachia), მცირე მაზათა (Pungitius pungitius) და სამნემსა მახათა (Gasterosteus aculeatus), რომლებიც საქართველოშიც მოიპოვება შავი ზღვის სანაპიროებთან. იგი შედის რიონის, ხობისწყლის, ენგურის შესართავებში. გვხვდება აგრეთვე პალიასტომისა და სკურჩის ტბებში. მახათასებრთა სხეულის სიგრძე 3-20 სმ აღწევს. გამრავლების პერიოდში მამლები აგებენ ბუდეს, რომელშიც 2-3 დედალი დებს ათასამდე ქვირითს. იკვებებიან კიბოსნაირებით, მწერების მატლებით, ქვირითით და თევზის ლარვებით, რითაც გარკვეულ ზიანს აყენებენ თევზის მეურნეობას. მცირე სარეწაო მნიშვნელობა აქვთ. ზოგან სამნემსას დიდი რაოდენობით იჭერენ. დემეტრაშვილი მ., ქართული საბჭოთა ენციკლოპედია, ტ. 6, თბ., 1983. — გვ. 515.
მახათელი

მახათელი — ღომისა და მარილის საწყაო XVI საუკუნის დასავლეთ საქართველოში, უდრიდა 2 ქილას ანუ 29 კგ. მუსხელიშვილი ლ., ზოგიერთი საწყაოს ოდენობა დასავლეთ საქართველოში XVI-XVIII საუკეებში, «საქართველოს სახელმწიფო მუზეუმის მოამბე», 1941, ტ. 11 B ქართული საბჭოთა ენციკლოპედია, ტ. 6, თბ., 1983. — გვ. 515.
ოზურგეთის განძი

ოზურგეთის განძი — ევროპული ვერცხლის მონეტების განძი (414 ცალი). აღმოჩნდა 1953 წელს ქალაქ ოზურგეთში (ყოფილი მახარაძე). განძი მოთავსებული იყო სპილენძის ჭურჭელში. ოზურგეთის განძის ნაწილი (270 ც.) შედგება ავსტრიული ტალერების (51 ც.), ვენეციური დუკატოს (1 ც.), ტოსკანური ტალეროებისა (11 ც.) და ესპანური პესოებისაგან (207 ც.). ავსტრიული ტალერები მოჭრილია ერცჰერცოგების ფერდინანდის (1564-1595), მაქსიმილიანის (1612-1618), ლეოპოლდის (1619-1632) და იმპერატორების რუდოლფ II (1576-1612) და ფერდინანდ II (1619-1637) სახელით სხვადასხვა ზარაფხანაში. ვენეციური დუკატო ვენეციის დოჟს პასკუალე ჩიკონიას (1587-1595) განეკუთვნება. ტოსკანური ტალერები დიდი ჰერცოგების ფერდინანდ I (1587-1608), კოზიმო II (1608-1621) და ფერდინანდ II (1621-1670) მედიჩების სახელითაა გამოშვებული. ესპანური პესოები ფილიპე II (1556-1598), ფილიპე III (1598-1621) და ფილიპე IV (1621-1665) განეკუთვნება და მოჭრილია ესპანეთსა (სევილია, სეგოვია) და ამერიკაში (მექსიკა, პერუ). განძის ყველაზე გვიანდელი მონეტა მოჭრილია 1628 წელს. ე. ი. განძი დაფლულია XVII საუკუნის 20-იანი წლების შემდეგ. საქართველოს ტერიტორიაზე ტალერული მონეტების ასეთი დიდი განძის აღმოჩენა მოწმობს, რომ ევროპული ვერცხლის მონეტები მნიშვნელოვან როლს ასრულებდა საქართველოს ფულად მიმოქცევაში. ოზურგეთის განძის 270 ცალი მონეტა დაცულია აკადემიკოს ეროვნულ მუზეუმში, 144 ცალი - ოზურგეთის ისტორიულ მუზეუმში. ქართული საბჭოთა ენციკლოპედია, ტ. 6, თბ., 1983. — გვ. 517. ქებულაძე რ., ევროპული მონეტების მიმოქცევა საქართველოში XV-XVIII საუკუნეები, თბ., 1971;
კეისრის თერმები (ტრირი)

კეისრის თერმები, ან კეისრის აბანოები არის რომაელთა საცურაო და საბანაო შენობა-ნაგებობის ნანგრევები. ეს ნანგრევები დღესაც შთამბეჭდავ სანახაობას წარმოადგენს. კეისრის თერმები, ან აბანოები რომაული ტრირის სხვა ღირსშესანიშნაობებთან ერთად უკვე რა ხანია მსოფლიო მემკვიდრეობის ძეგლებს მიეკუთვნება. იუნესკოს მსოფლიო მემკვიდრეობის ძეგლები გერმანიაში მსოფლიო მემკვიდრეობის ძეგლების სია ევროპაში Heinz Cüppers: Kaiserthermen. წიგნში: H. Cüppers (გამომც.): Die Römer in Rheinland-Pfalz. Lizenzausgabe, Nikol, Hamburg 2002, ISBN 3-933203-60-0 გვ. 620–623. Sabine Faust: Kaiserthermen. წიგნში: Rheinisches Landesmuseum Trier (გამომც.): Führer zu archäologischen Denkmälern des Trierer Landes. Trier 2008, ISBN 978-3-923319-73-2 გვ. 50. Thomas Fontaine: Die Kaiserthermen. წიგნში: Hans-Peter Kuhnen (გამომც.): Das römische Trier. Theiss, Stuttgart 2001 S. 122–134. ISBN 3-8062-1517-0 Daniel Krencker: Die Trierer Kaiserthermen 1: Ausgrabungsbericht und grundsätzliche Untersuchungen römischer Thermen. Filser, Augsburg 1929 Ludwig Hussong/ Heinz Cüppers: Die Trierer Kaiserthermen 2: Die spätrömische und frühmittelalterliche Keramik. Filser, Augsburg 1972, ISBN 3-923319-88-6
ოქროს კვეთა

ოქროს კვეთა (ოქროს პროპორცია, ოქროს შუალედი) — ჰარმონიული გაყოფა მთელისა ისეთ ორ არატოლ ნაწილად, როდესაც მცირე ნაწილი ისე შეეფარდება დიდს, როგორც დიდი მთელს და პირიქით, მთელი ისე შეეფარდება დიდს, როგორც დიდი მცირეს. ალგებრულად ოქროს კვეთა დაიყვანება შემდეგი განტოლების ამოხსნამდე: a + b a = a b = φ {\displaystyle {\cfrac {a+b}{a}}={\cfrac {a}{b}}=\varphi } . სადაც φ {\displaystyle \varphi } ოქროს კვეთის რიცხვია. φ {\displaystyle \varphi }  — ირაციონალური ალგებრული რიცხვი, კვადრატული განტოლების x 2 − x − 1 = 0 {\displaystyle x^{2}-x-1=0} დადებითი ამონახსნი, საიდანაც წარმოდგება ურთიერთკავშირები: φ 2 = φ + 1 , {\displaystyle \varphi ^{2}=\varphi +1,} φ ⋅ ( φ − 1 ) = 1 , {\displaystyle \varphi \cdot (\varphi -1)=1,} φ = 1 φ + 1. {\displaystyle \varphi ={\cfrac {1}{\varphi }}+1.} φ {\displaystyle \varphi }  — წარმოდგება ტრიგონომეტრიული ფუნქციით: φ = 2 cos ⁡ π 5 = 2 cos ⁡ 36 ∘ . {\displaystyle \varphi =2\cos {\frac {\pi }{5}}=2\cos 36^{\circ }.} φ = 2 sin ⁡ ( 3 π / 10 ) = − 2 sin ⁡ 666 ∘ = 2 sin ⁡ 54 ∘ . {\displaystyle \varphi =2\sin(3\pi /10)=-2\sin 666^{\circ }=2\sin 54^{\circ }.} ვიკისაწყობში არის გვერდი თემაზე: ოქროს კვეთა
Violet Hill (სიმღერა)

Violet Hill — პირველი სინგლი Coldplay-ს 2008 წლის ალბომიდან Viva la Vida or Death and All His Friends. სინგლის სახით იგი გამოდის 2008 წლის 5 მაისს - ვინილის ჩანაწერისა და ციფრული ფორმატის სახით. სინგლის პრემიერა გაიმართა ამავე წლის 29 აპრილს, ჯორჯ ლემბის შოუზე, ბი-ბი-სი 6-ის ეთერში. სინგლის მუსიკალური ვიდეო გადაღებული იქნა სიცილიაში, იტალიაში. მასში ჯგუფის წევრები მხიარულად დახტიან ძველ ნანგრევებზე და სიმღერის შესრულების იმიტაციას ახდენენ. სიმღერის ალტერნატიული, სახუმარო კლიპი გავრცელდა ჯგუფის ოფიციალური საიტის მეშვეობით - მასში სიმღერას რითმულად და სინქრონულად მისდევს სხვადასხვა პოლიტიკოსის ცხოვრების ამსახველი ვიდეოკადრები, უშუალოდ - ჯორჯ ბუშის. ვინილის ჩანაწერს, რომელიც უფასოდ გავრცელდა ჟურნალის NME 7 მაისის გამოცემასთან ერთად, თან დაერთო დამატებითი სიმღერა "A Spell A Rebel Yell", რომელიც არ იქნება შეტანილი ალბომში Viva la Vida or Death and All His Friends. 2008 წლის 12 მაისს სიმღერა შევიდა 75 საუკეთესო სინგლის ჩარტში და მოხვდა მის #8 ადგილზე - იმის გათვალისწინებით რომ მანამდე იგი უფასოდ იტვირთებოდა ჯგუფის ოფიციალური საიტიდან და უფასოდ დარიგდა NME-სთან ერთად. ინფორმაცია საიტზე Discogs
ჟოზეფ ბონაპარტი

ჟოზეფ ნაპოლეონ ბონაპარტი (დ. 7 იანვარი, 1768 ხმელთაშუა ზღვის კუნძულ კორსიკის ქალაქ აიაჩოში — გ. 28 ივლისი, 1844) — ნეაპოლის (1806–1808), შემდეგ კი ესპანეთის მეფე (1808, 6 ივნისი – 1813, 11 დეკემბერი), მაგრამ 1812 წლის 13 ივნისს ის დაბრუნდა საფრანგეთში. იყო მეორე ვაჟი კარლო ბუონაპარტესი და ლეტიცია რამოლინოსი. მას ჰყავდა 12 დედმამიშვილი: ნაპოლეონ ბუონაპარტე (1764/1765 – 17 აგვისტო 1765) მარია ანა ბუონაპარტე (3 იანვარი 1767 – 1 იანვარი 1768) ნაპოლეონ ბონაპარტი (15 აგვისტო 1769 – 5 მაისი 1821) მარია ანა ბუონაპარტე (1770), მარია ანა ბუონაპარტე (14 ივლისი – 23 ნოემბერი 1771), ერთი დაუბადებელი ძმა ლუსიენ ბონაპარტი(21 მაისი 1775 – 29 ივნისი 1840), ელიზა ბონაპარტი (13 იანვარი 1777 – 7 აგვისტო 1820), ლუის ბონაპარტი (2 სექტემბერი 1779 – 25 ივლისი 1844), პოლინ ბონაპარტი (20 ოქტომბერი 1780 – 9 ივნისი 1825), კაროლინ ბონაპარტი (24 მარტი 1782 – 18 მაისი 1839), ჟერომ ბონაპარტი (15 ნოემბერი 1784 – 24 ივნისი 1860). ბაიონის კონსტიტუცია შეგიძლიათ იხილოთ მედიაფაილები თემაზე „ჟოზეფ ბონაპარტი“ ვიკისაწყობში. Joseph Bonaparte at Point Breeze (ინგლისური) Joseph Bonaparte and the Jersey Devil დაარქივებული 2010-02-02 საიტზე Wayback Machine. (ინგლისური) Antiguo Régimen: José I Bonaparte (ესპანური)
ლუსიენ ბონაპარტი

ლუსიენ ბონაპარტი (დ. 21 მაისი, 1775 — გ. 29 ივნისი, 1840) — კანინოს პირველი უფლისწული 1814 წლიდან. ეს ტიტული მას ნაპოლეონ ბონაპარტმა უბოძა. ჰყავდა 12 დედმამიშვილი. ნაპოლეონ ბუონაპარტე (დ. 1764/1765 — გ. 17 აგვისტო, 1765) მარია ანა ბუონაპარტე (დ. 3 იანვარი, 1767 — გ. 1 იანვარი, 1768) ჟოზეფ ბონაპარტი (დ. 7 იანვარი, 1768 — გ. 28 ივლისი, 1844) ნაპოლეონ ბონაპარტი (დ. 15 აგვისტო, 1769 — გ. 5 მაისი, 1821) მარია ანა ბონაპარტე (1770), მარია ანა ბონაპარტე (დ. 14 ივლისი — გ. 23 ნოემბერი, 1771) ერთი დაუბადებელი ძმა ელიზა ბონაპარტი (დ. 13 იანვარი, 1777 — გ. 7 აგვისტო, 1820) ლუის ბონაპარტი (დ. 2 სექტემბერი, 1779 — გ. 25 ივლისი, 1844) პოლინ ბონაპარტი (დ. 20 ოქტომბერი, 1780 — გ. 9 ივნისი, 1825) კაროლინ ბონაპარტი (დ. 24 მარტი, 1782 — გ. 18 მაისი, 1839) ჟერომ ბონაპარტი (დ. 15 ნოემბერი, 1784 — გ. 24 ივნისი,1860) ენციკლოპედია „ბრიტანიკა“
ელიზა ბონაპარტი

მარია ანა ელიზა ბონაპარტი ბაჩიოჩი (დ. 13 იანვარი, 1777, ხმელთაშუა ზღვის კუნძულ კორსიკის ქალაქ აიაჩოში — გ. 7 აგვისტო, 1820) — კარლო ბუონაპარტესა და ლეტიცია რამოლინოს შვილი. ის იყო საფრანგეთის პრინცესა და ტოსკანას ჰერცოგინია. ელიზას ჰყავდა 12 დედმამიშვილი. ნაპოლეონ ბუონაპარტე (1764/1765 – 17 აგვისტო 1765) მარია ანა ბუონაპარტე (3 იანვარი 1767 – 1 იანვარი 1768) ჟოზეფ ბონაპარტი (7 იანვარი 1768 – 28 ივლისი 1844) ნაპოლეონ ბონაპარტი (15 აგვისტო 1769 – 5 მაისი 1821) მარია ანა ბუონაპარტე (1770), მარია ანა ბუონაპარტე (14 ივლისი – 23 ნოემბერი 1771), ერთი დაუბადებელი ძმა ლუსიენ ბონაპარტი (21 მაისი 1775 – 29 ივნისი 1840), ლუის ბონაპარტი (2 სექტემბერი 1779 – 25 ივლისი 1844), პოლინ ბონაპარტი (20 ოქტომბერი 1780 – 9 ივნისი 1825), კაროლინ ბონაპარტი (24 მარტი 1782 – 18 მაისი 1839), ჟერომ ბონაპარტი (15 ნოემბერი 1784 - 24 ივნისი 1860), ენციკლოპედია „ბრიტანიკა“
მახაში (მრავალმნიშვნელოვანი)

მახაში შეიძლება აღნიშნავდეს: მახაში — სოფელი ლენტეხის მუნიციპალიტეტში; მახაში — სოფელი ცაგერის მუნიციპალიტეტში.
მახატლისძენი

მახატლისძენი — საქართველოს დიდგვარიან ფეოდალთა საგვარეულო XI-XIII საუკუნეებში. კამბეჩანის (დაახლოებით გვიანდელი ქიზიყი) ცენტრის — ხორნაბუჯის პატრონები. სხვადასხვა პერიოდში სხვადასხვაგვარად არიან მოხსენიებული: კოლონკელისძენი (XII ს.) — მახატლისძენი (XII საუკუნის ბოლო) — ხორნაბუჯელი (XIII ს.). XI-XII საუკუნეებში ამ საგვარეულოს ხელში იყო ჰერეთის ერისთავობა. მატიანეში მახატლისძენი მოხსენიებული არიან თამარის კარზე დაწინაურებულ კახეთ-ჰერეთის საგვარეულოთა შორის. XIII საუკუნეში ხორნაბუჯი საერისთავო ქვეყნიდან მახატლისძენთა მამულად იქცა, რის გამოც საგვარეულომაც ხორნაბუჯელთა სახელი მიიღო. ჯავახიშვილი ივ., ქართველი ერის ისტორია, წგნ. 2-3, თბ., 1965-1966; შოშიაშვილი ნ., ქსე, ტ. 6, გვ. 519, თბ., 1983
ტრირ-ზიუდი

ტრირ-ზიუდი არის ქალაქ ტრირის 19 უბნიდან ერთ-ერთი რაინლანდ-პფალცის მხარეში. ტრირ-ზიუდი მდებარეობს უშუალო სიახლოვეს ქალაქი ცენტრში. უბანს ესაზღვრება სანქტ–ბარაბარასა და სანქტ–მათიასისა და მედარდის ქუჩები, მის დასავლეთით კი მიედინება მდინარე მოზელი და ტრირ–ზაარბრიუკენ–ლუქსემბურგის მიმართულებით მიმავალ ავტობანი. სანქტ–მათიასის სახელობის სააბატოში ასვენია წინასწარმეტყველი მათიასი (ქართ. მათე). აქაური მონასტერი ერთ–ერთი უძველესია ქალაქში. უბნის ერთ–ერთი საინტერესო სანახაობაა ბარბარას თერმები, რომელიც წარმოადგენს II საუკუნიდან შემორჩენილ საბანაო და საცურაო დაწესებულებას. ამ დაწესებულებას რომაელები არა მარტო ფუნქციონალურად გამოიყენებდნენ, არამედ დროის სატარებლადაც. ქალაქის ამ უბანში მდებარეობს ტრირის უნივერსიტეტის მიმართულებით გადასხვევი მაგისტრალი, რომელსაც უნივერსიტეტის სამხრეთ ნაწილში მივყავართ. ამ მიზეზის გამო საზოგადოებრივი ტრანსპორტი ისე კარგადაა ორგანიზებული, რომ ტრირ–ზიუდის უბანში მდებარე ნებისმიერი ავტობუსის გაჩერებიდან უნივერსიტეტის მიმართულებით ყოველ 6 წუთში გადის საზოგადოებრივი ტრანსპორტი, რის გამოც აქ ბევრი სტუდენტი ცხოვრობს. უბნის მთავარი ქუჩაა ზაარშტრასე.
მახელონები

მახელონები — ერთ-ერთი ძველი დასავლურ-ქართული ტომი, შეიძლება იგივე მაკრონები (მახელონები მათი სახელის მოდიფიკაცია უნდა იყოს). V საუკუნის ანონიმი მწერალი მახელონებს ჰენიოხებთან ერთად მოიხსენიებს შავიზღვისპირა რაიონში, ტრაპეზუნტის აღმოსავლეთით, ახლანდელი რიზესა და ათინას შორის. მახელონებსა და ჰენიოხებს, II საუკუნის ავტორის ფლავიუს არიანეს ცნობით, საკუთარი პოლიტიკური გაერთიანება — „სამეფო“ ჰქონდათ, რომლის მეფე 131 წელს ყოფილა ანქიალე. „ანქიალეს სასახლე“, ე. ი. დედაქალაქი მდებარეობდა მდინარე პრიტანიდაზე (ახლანდელი ათინის აღმოსავლეთით 7-8 კმ-ზე), იმპერატორი ტრაიანე ანქიალეს შეხვედრია პართიაზე ლაშქრობის დროს ქალაქ სატალაში და დაუსაჩუქრებია. „მახელონებისა და ჰენიოხების სამეფო“ რომის ერთგული მოკავშირე ყოფილა. მახელონიას იხსენიებს ირანის მბრძანებელი შაპურ I-იც (242-272) თავისი ქააბა-ი-ზარდოშტის წარწერის ბერძნული ვარიანტში ირანს დაქვემდებარებული ქვეყნების დასახელების დროს. Меликишвили Г. А., К истории древней Грузии, Тб., 1959; მელიქიშვილი გ., ქართული საბჭოთა ენციკლოპედია, ტ. 6, თბ., 1983. — გვ. 519.
მახვილი

მახვილი შეიძლება აღნიშნავდეს: მახვილი — საჩხვლეტ-საძგერებელი ან საჩეხი იარაღი მახვილი — ამა თუ იმ მარცვლის სხვაზე უფრო მკაფიოდ, გამოჩინებით წარმოთქმა
მახვილკუდანი

მახვილკუდანი (ლათ. Limulidae) — ზღვის ფეხსახსრიანების რიგი მერისტომიანების კლასისა. მათი სხეულის სიგრძე 90 სმ აღწევს, გაბრტყელებულია, ბოლოვდება მახვილისებრი მორჩით, ზემოდან დაფარულია ოვალური გრძელი ჯავშნით. იკვებებიან მოლუსკებით და სხვა უხერხემლოებით. ცალსქესიანებია. მახვილკუდანთა 12 ნამარხი გვარი ცნობილია სილურულიდან. თანამედროვე მახვილკუდანი შეიცავს 3 გვარის 5 ტროპიკულ სახეობას: ერთი ატლანტის ოკეანეშია ცენტრალურ და ჩრდილოეთ ამერიკის სანაპიროებთან, დანარჩენები — აზიის სამხრეთ-აღმოსავლეთ და აღმოსავლეთ სანაპიროებთან. ამერიკასა და იაპონიაში მახვილკუდანი რეწვის ობიექტია (სასუქად იყენებენ). ქართული საბჭოთა ენციკლოპედია, ტ. 6, თბ., 1983. — გვ. 520.
მახვილო

მახვილო — მთა საქართველოში, იმერეთის მხარის ხარაგაულის მუნიციპალიტეტის, სამცხე-ჯავახეთის მხარის ბორჯომის მუნიციპალიტეტისა და შიდა ქართლის მხარის ხაშურის მუნიციპალიტეტის ადმინისტრაციულ საზღვარზე. მდებარეობს ლიხის ქედის სამხრეთ დაბოლოებაზე, მდინარე ჩხერიმელის მარცხენა შენაკადის — ნუნისისწყლის სათავეში. სიმაღლე ზღვის დონიდან 1725 მ. აგებულია პალეოგენური ვულკანური წყებებით. კალთები ციცაბოა. შემოსილია შერეული ტყით. უკლება დ., ქართული საბჭოთა ენციკლოპედია, ტ. 6, თბ., 1983. — გვ. 520.
მახისი

მახისი — ერედვის მუნიციპალიტეტის სოფლების შუა მახისისა და ქვემო მახისის ძველი სახელწოდება. ქართული საბჭოთა ენციკლოპედია, ტ. 6, თბ., 1983. — გვ. 521.
მახისმაღალი

მახისმაღალი — მწვერვალი საქართველო რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს ხევსურეთის ქედზე, მდინარე არღუნის მარცხენა შენაკადის — მითხურის სათავეში, შატილის ჩრდილო-დასავლეთით. სიმაღლე ზღვის დონიდან 4007 მ. აგებულია ქვედაიურული თიხაფიქლებით. დამახასიათებელია ალპური და სუბალპური ლანდშაფტი. ქართული საბჭოთა ენციკლოპედია, ტ. 6, თბ., 1983. — გვ. 521. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 112. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 68.
მარიას სვეტი (ტრირი)

მარიას სვეტი – ტრირში მარიამ ღვთისმშობლის პატივსაცემად აგებული ძეგლი. ძეგლის სიმაღლე კვარცხლბეკითურთ 40 მეტრი არის და შორიდანაც კარგად ჩანს. ძეგლი თავისი მდებარეობით ისე ზის არქიტექტონიკულ ლანდშაფტში, რომ ილუზიას ქმნის თითქოს მდინარე მოზელის მეორე, მარცხენა სანაპიროზე მდებარე 300 მეტრიან მარკუსბერგს (ქართ. მარკოზის მთა) უთანაბრდებოდეს სიმაღლით. მარიას სვეტი აშენდა XIX საუკუნეში ქალაქ ტრირში კათოლიკურ და პროტესტანტულ მოსახლეობას შორის ურთიერთდაპირისპირებების ფონზე. 2007 წლის გაზაფხულზე ტრირის ეპარქიის სახსრებით ჩატარდა ძეგლის სრული სარესტავრაციო და სარეგენერაციო სამუშაოები. სამუშაოების დასრულების შემდეგ 2007 წლის 14 სექტემბერს სვეტი ხელახლა აკურთხეს. კურთხევა აღასრულა ეპისკოპოსმა რაინჰარდ მარქსმა.
ფარნავაზი

საკუთარი სახელი ფარნავაზი შეიძლება აღნიშნავდეს ერთ-ერთ შემდეგ პიროვნებათაგანს: ფარნავაზ I — ქართლის (იბერიის) მეფე (ძვ. წ. IV-III სს.); ფარნავაზ II — ქართლის (იბერიის) მეფე (ძვ. წ. I ს.).
ლეიდენი

ლეიდენი (ნიდერლ. Leiden) — პატარა ქალაქი ნიდერლანდებში.
Webmoney

Webmoney — ელექტრონული ფული და ონლაინ საგადასახადო სისტემა (ტრანზაქცია ხორციელდება WebMoney Transfer-ით). WM Transfer Ltd, WebMoney Transfer Online Payment System-ის მფლობელი და ადმინისტრატორი დაარსდა 1998 წელს. სისტემა ძირითადად გათვლილია რუსეთზე თუმცა მას ფართოდ იყენებენ მთელ მსოფლიოში. დღეისათვის Webmoney-ს 4,5 მილიონზე მეტი დარეგისტრირებული მომხმარებელი ჰყავს. WMR - ეკვივალენტურია რუბლის, R საფულეში. WME - ეკვივალენტურია ევროსი, Е საფულეში. WMZ - ეკვივალენტურია აშშ დოლარის, Z საფულეში. WMU - ეკვივალენტურია გრივნასი, U საფულეში. WMY - ეკვივალენტურია სუმის, Y საფულეში. WMB - ეკვივალენტურია ბელორუსიული რუბლის, B საფულეში. WMG - ეკვივალენტურია ერთი გრამი ოქროსი, G საფულეში. WMC და WMD ეკვივალენტურია WMZ-სი C და D საფულეებში საკრედიტო ოპერაციებისთვის. Webmoney სისტემაში რეგისტარციის შემდეგ ყველა მომხმარებელს ენიჭება თორმეტ ციფრიანი უნიკალური რიცხვი (WMID), მაგალითად WMID#012345678901. მომხმარებლებს შეუძლიათ შექმნან განუსაზღვრელი რაოდენობის საფულეები. ყველა ასეთი საფულე განისაზღვრება, საფულის შესაბამისი ერთი ასოთი და თორმეტი ციფრით (მაგ. Z123456789012, WMZ საფულისთვის) WebMoney-ს ოფიციალური საიტი wiki.webmoney.ru — სტატიები WebMoney-ს შესახებ;
მახობელი

მახობელი (ლათ. Cephalaria syriaca) — ერთწლოვანი მცენარე გოქშოსებრთა ოჯახისა. მისი დატოტვილი ღეროს სიგრძე 30-100 სმ-ს აღწევს. თავაკებად შეკრებილი ცისფერი ყვავილები და თესლურა ნაყოფი აქვს. გავრცელებულია ხმელთაშუაზღვისპირეთში, ირანსა და კავკასიაში. გვხვდება როგორც დასავლეთ ისე აღმოსავლეთ საქართველოში. ყანების სატეველაა. კალოზე გალეწილ ხორბალს მისდევდა მისი თესლიც, 1-2% პურს ლურჯ ფერს აძლევდა. პური სურნელოვანი და რბილი იყო. ხინთიბიძე ლ., ქართული საბჭოთა ენციკლოპედია, ტ. 6, თბ., 1983. — გვ. 521.
მახრა

მახრა, ბოსტანა (ლათ. Gryllotalpa gryllotalpa) — მწერი სწორფრთიანების რიგისა. მისი სხეულის სიგრძე 3,5-5 სმ აღწევს. ბინადრობს ნიადაგში. მახრა ნაირჭამია მწერია, აზიანებს თითქმის ყველა მცენარეს, უმეტესად ბოსტან-ბაღჩის კულტურების მიწისქვეშა ნაწილებს. საქართველოში ყველგანაა გავრცელებული. დიდი რაოდენობით გვხვდება სარწყავ ნაკვეთებზე, წყალსატევების ნაპირებზე, სათბურებსა და კვალსათბურებში. მის წინააღმდეგ იყენებენ ბრძოლის აგროტექნიკურ და ქიმიურ ღონისძიებებს. აგროტექნიკური ღონისძიებებიდან აღსანიშნავია კვერცხის ბუდეების მოშლა-ამოყრა, საჭერი ორმოების მოწყობა. ქიმიური საშუალებიდან კარგ შედეგს იძლევა თესვა-რგვამდე 10-12 დღით ადრე მოშხამული მისატყუებელი მასალის შეტანა ნიადაგში. შავკაციშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 521.
მახრასებრნი

მახრასებრნი, ბოსტანასებრნი (ლათ. Gryllotalpidae), მწერების ოჯახი სწორფრთიანთა რიგისა. ცხოვრობენ ტენიან ნიადაგში. ნაირჭამია მავნებლებია, აზიანებენ როგორც ბოსტნეულ, ტექნიკურ და მარცვლოვან კულტურებს, ისე ხემცენარეებს, განსაკუთრებით სანერგე მეურნეობაში. ოჯახში 45 სახეობაა, გავრცელებულია ყველა კონტინენტზე. ყოფილ სსრკ-ში გვხვდება 3 სახეობა, რომელთაგან ფართოდაა გავრცელებული ჩვეულებრივი მახრა ანუ ბოსტანა (Gryllotalpa gryllotalpa). იგი განსაკუთრებით დიდი რაოდენობითაა დასავლეთ საქართველოში, სადაც ძლიერ აზიანებს მინდვრის, ბოსტნის და ბაღჩის კულტურებს. აღმოსავლეთ საქართველოში მეტწილად ბოსტნებშია გავრცელებული. იკვებება ძირითადად ფესვებით, ძირხვენებით, თესლით, ღეროებით და ახალგაზრდა აღმონაცენით, მახარასებრთა სრულ განვითარებას საქართველოში ერთი წელი სჭირდება. აბაშიძე ე., ქართული საბჭოთა ენციკლოპედია, ტ. 6, თბ., 1983. — გვ. 521.
მახრჩობელა

მახრჩობელა (Deschampsia) — მცენარეთა გვარი მარცვლოვანთა ოჯახისა. მრავალწლოვანი ბალახებია. აქვთ უმეტესად გაშლილი საგველა ყვევილედები, 2-3 ყვავილიანი თავთუნები. გვარში 60-მდე სახეობაა. გავრცელებულია ჩრდილოეთ და სამხრეთ ნახევარსფეროს ცივ და ზომიერ სარტყელში, ტროპიკების მთებში. საქართველოში 3 სახეობა იზრდება. Deschampsia caespitosa ფართოდ არის გავრცელებული მთის შუა სარტყლიდან ალპურ სარტყლამდე, ტენიან ნიადაგებზე. SiO2-ის შემცველობის გამო მას შედარებით დაბალი კვებითი ღირებულება აქვს. მდელოს სარეველაა. სუბალპური და ალპურ სარტყელში მშრალ ქვაღორღიან ნაშალებზე იზრდება Deschampsia flexuosa. მეჩხერკორდიანი მცენარეა. მისი რბილი ფოთლები საქონლის კარგი საკვებია. Deschampsia media გვხვდება მხოლოდ დასავლეთ საქართველოში მთის შუა სარტყლამდე მდელოებზე. დეკორატიული მცენარეებია. ნახუცრიშვილი შ., ქსე, ტ. 6, გვ. 521-522, თბ., 1983
მახრჩობელასებრნი

მახრჩობელასებრნი, ცრუფეხანი (ლათ. Boidae) — ქვეწარმავალთა ოჯახი გველების რიგისა. მუცლის ფარები მთელ მუცელს არ უფარავს. ზოგ მახრჩობელასებრნს კბილები ყბათაშორის ძვალზეც აქვს. უკანა კიდურებისაგან შემორჩათ ბრჭყალისებრი გამონაზარდები, მცირე ზომის ბარძაყისა და მენჯის ძვლები. აქვთ 1 ან 2 ფილტვი, მეტად მძლავრი სხეულის მუსკულატურა. მახრჩობელასებრთა ოჯახი შეიცავს როგორც დიდ გველებს — სიგრძით 10 მ-მდე (ბადებრივი პითონი), ისე პატარა ფორმებს (0,5 მ-მდე). ოჯახში 23 გვარის 80 სახეობაა. გავრცელებული არიან ყველა კონტინენტის სუბტროპიკებსა და ტროპიკებში, აგრეთვე წყნარი ოკეანის კუნძულებზე. ბინადრობენ ამაზონის ჭაობიანი ტყეებიდან შუა აზიის უდაბნოებამდე. იკვებებიან სხვადასხვა ხერხემლიანებით. მსხვერპლს იჭერენ კბილებით, ეხვევიან სხეულის რგოლებით და ახრჩობენ (აქედანაა სახელწოდება). ცნობილია განსაკუთრებით მსხვილ ეგზემპლართა თავდასხმის შემთხვევები ადამიანზე. ბევრი მახრჩობელასებრნის ტყავი გამოიყენება სხვადასხვა ნაკეთობის დასამზადებლად, ხორცი საკვებად. თავდაპირველად მახრჩობელათა ოჯახს 3 დიდ ქვეოჯახად ყოფდნენ: პითონები, მახრჩობელები და ბოლიერინი. ამჟამად პითონებსა და ბოლიერინს ცალკე ოჯახებად განიხილავენ, მახრჩობელათა ოჯახში კი აერთიანებენ 2 ქვეოჯახს - მახრჩობელები (ანუ ამერიკული მახრჩობელები, ნამდვილი ბოა, ნამდვილი მახრჩობელები) და ქვეოჯახი - Erycinae (მთხრელი ფორმები. 3 გვარი 15 სახეობით, მათგან ერთი, Eryx jaculus ანუ დასავლური მახრჩობელა, აღმოსავლეთ საქართველოშია გავრცელებული). ცენტრალური გვარი = ბოა - გრეი, 1825 ↑ 1.0 1.1 1.2 1.3 Boidae (TSN 174321). ინტეგრაციული ტაქსონომიის საინფორმაციო სისტემა. Retrieved on 14 ივლისი 2008. მუსხელიშვილი თ., ქსე, ტ. 6, გვ. 522, თბ., 1983
76 (ალბომი)

76 — ნიდერლანდელი დიჯეის, არმინ ვან ბიურენის სადებიუტო ალბომი. იგი გამოვიდა 2003 წელს. დისკი გამოსცა ლეიბლმა United Recordings. ინფორმაცია საიტზე Discogs ↑ 76 Armin van Buuren Allmusic.com David Jeffries ↑ Hermann, Andy. Armin van Buuren: 76 < PopMatters. PopMatters. ციტირების თარიღი: 1 სექტემბერი 2011
Shivers (ალბომი)

Shivers — ნიდერლანდელი დიჯეი არმინ ვან ბიურენის მეორე სტუდიური ალბომი. გამოვიდა 2005 წელს. დისკი გამოსცა ლეიბლმა Armada Music. 1. Wall of Sound - 6:26 ვოკალი და ავტორი - ჯასტინ სუისა 2. Empty State - 7:31 ვოკალი - მიკ ბარნსი, ავტორი - მარკუს სქულსი & მაიკლ ბარნსი 3. Shivers - 7:33 ვოკალი პროდიუსერი, ავტორი - ადრიან ბროიხუისი & რას ნითზანი, ვოკალი - სუზანა 4. Golddiger - 4:47 ვოკალი და ავტორი - მარტინ ჰეგენსი 5. Zocalo - 8:40 ელექტრონული ბასი - ჯოშ გაბრიელი, პროდიუსერი, ავტორი - გაბრიელ & დრესდენი 6. Gypsy - 5:24] ვოკალი - რეი ვილსონი, ვოკალის მონტაჟი - არმინ ვან ბიურენი, ვოკალის მოწყობა - ანქლი ჯეკი 7. Who Is Watching - 5:09 ავტორი - აშხან ფარდოსტი & ნადია ალი, ვოკალი - ნადია ალი 8. Bounce Back - 7:34 პროდიუსერი და ავტორი -დიჯეი რემი & როლანდ კლინკენბერგი 9. Serenity- 11:37 პროდიუსერი - იან ვეინი 10. Hymne Hymne არის დამალული მუსიკა და არის ნაწილი სიმღერისა ”Serenity” CD-ზე, პროდიუსერი იან ვეინი 11. Simple Things - 7:08 აიტიუნსის დამატებითი მუსიკა, ვოკალი - ჯასტინ სუისა ალბომი Discogs-ზე ↑ https://www.allmusic.com/album/r787704/review ↑ https://archive.today/20121223194338/www.bbc.co.uk/music/release/r49x/ ↑ „Dutchcharts.nl – Armin Van Buuren – Shivers“ (ჰოლანდიურად). Hung Medien. წაკითხვის თარიღი 6 ნოემბერი 2005.
ბენი ბენასი

ბენი ბენასი (Marco Benassi დ. 12 ივლისი, 1967) — გრემის ჯილდოს მფლობელი იტალიელი დიჯეი და პროდიუსერი. მან სახელი გაითქვა 2002 წლის ზაფხულის ჰიტით ”Satisfaction". ბენი ბენასი შეფასებულია რიგით მეთხუთმეტე ყველაზე ცნობილ დიჯეებს შორის TheDJList-ის ვებგვერდზე და 32-ე ოფიციალურ გლობალურ გამოკითხვაზე DJ Magazine-ში. მთავარი სტატია: ბენი ბენასის დისკოგრაფია. 2003: Hypnotica როგორც Benny Benassi 2004: Pumphonia როგორც Benassi Bros. 2005: ...Phobia როგორც Benassi Bros. 2008: Rock 'n' Rave როგორც Benny Benassi 2009: 54 როგორც Benny Benassi ↑ theDJlist.com - ოფიციალური საიტი. დაარქივებულია ორიგინალიდან — 2015-12-08. ციტირების თარიღი: 2008-04-29. ↑ DjMag.com: საუკეთესო ასეული ბენი ბენასის ოფიციალური საიტი ბენი ბენასის ოფიციალური რუსული საიტი დაარქივებული 2018-10-04 საიტზე Wayback Machine. The DJ List-ზე დაარქივებული 2008-04-05 საიტზე Wayback Machine. Discogs-ზე MySpace-ზე iLike-ზე დაარქივებული 2008-06-10 საიტზე Wayback Machine. Last.fm-ზე MusicBrainz-ზე All Music Guide-ზე[მკვდარი ბმული] ბენი ბენასის მუსიკალური ვიდეოები დაარქივებული 2007-09-28 საიტზე Wayback Machine.
მახსოვარი

მახსოვარი, ერთგვარი მოწმე ძველ საქართველოში — სასამართლოსთვის საინტერესო ხანდაზმული ფაქტის მომსწრე პირი, „ძველი საქმის მცოდნე“ და „თანამეჟამე“. მახსოვარი წყაროებში ზოგჯერ მოხუცებულად, „უფროს კაცად“ ან „მახსოვარ კაცად“ იწოდება და მოწმის გვერდით იხსენიება. მახსოვრის ჩვენების საფუძველზე სადავო საქმე ფიცის გარეშე შეიძლებოდა გადაწყვეტილიყო. ვახტანგ VI-ის სამართლის წიგნის 206-ე მუხლის თანახმად, უკეთუ „მამულისა თუ რასაც ფერის განაჩენი“ სადავო გახდება და „მაჴსოვარი აღარ ცოცხალ იყოს“, საქმე ფიცით წყდება, ხოლო როდესაც მოდავე მხარეს „მაჴსოვარი ეშოების და სწორე შეიტყობის“. დოკუმენტებში „სოფლების უფროსნი და მაჴსოვარნი კაცნი“, როგორც წესი, მრავლობითად იხსენიება. ქართული საბჭოთა ენციკლოპედია, ტ. 6, თბ., 1983. — გვ. 522ნადარეიშვილი გ..